Copiii învață ceea ce trăiesc – o bună carte de parenting

Am citit o carte foarte drăguță pentru părinți, de la Editura Humanitas: Copiii învață ceea ce trăiesc, de Dorothy Law Nolte & Rachel Harris.

Există poezia de mai jos, scrisă chiar de autoare acum mai mulți ani, care ia fiecare vers în parte și-l analizează, dând niște sfaturi și exemple relevante.

Dacă trăiesc în critică şi cicăleală, copiii învaţă să condamne.

Dacă trăiesc în ostilitate, copiii învaţă să fie agresivi.

Dacă trăiesc în teamă, copiii învaţă să fie anxioşi.

Dacă trăiesc înconjuraţi de milă, copiii învaţă autocompătimirea.

Dacă trăiesc înconjuraţi de ridicol, copiii învaţă să fie timizi.

Dacă trăiesc în gelozie, copiii învaţă să simtă invidia.

Dacă trăiesc în ruşine, copiii învaţă să se simtă vinovaţi.

Dacă trăiesc în încurajare, copiii învaţă să fie încrezători.

Dacă trăiesc în toleranţă, copiii învaţă răbdarea.

Dacă trăiesc în laudă, copiii învaţă preţuirea.

Dacă trăiesc în acceptare, copiii învaţă să iubească.

Dacă trăiesc în aprobare, copiii învaţă să se placă.

Dacă trăiesc înconjuraţi de recunoaştere, copiii învaţă că este bine să ai un ţel.

Dacă trăiesc împărţind cu ceilalţi, copiii învaţă generozitatea.

Dacă trăiesc în onestitate, copiii învaţă respectul pentru adevăr.

Dacă trăiesc în corectitudine, copiii învaţă să fie drepţi.

Dacă trăiesc în bunăvoinţă şi consideraţie, copiii învaţă respectul.

Dacă trăiesc în siguranţă, copiii învaţă să aibă încredere în ei şi ceilalţi.

Dacă trăiesc în prietenie, copiii învaţă că e plăcut să trăieşti pe lume.

Cum ziceam, sunt sfaturi de foarte mult bun simț. Ce să faci în unele situații când logica și răbdarea ta, ca părinte, nu mai funcționează cum ar trebui.

Majoritatea exemplelor sunt date pe situații cu copii mai mici (grădiniță, clasele I-IV), dar sunt suficiente și cu copii mai mari, chiar de liceu

Este o carte bună de parenting, la care revii în mod constant.

O puteți cumpăra direct de la Humanitas de pe site –